גביע אפריקה לאומות 2017

גביע אפריקה לאומות 2017 הוא טורניר הכדורגל ה-31 של גביע אפריקה לאומות. הטורניר נערך בגבון מ-14 בינואר עד 5 בפברואר 2017 בחסות קונפדרציית הכדורגל של אפריקה. נבחרת קמרון זכתה בגביע, לאחר ניצחון 2–1 בגמר על נבחרת מצרים. בזכות זכייתה בגביע, קמרון השתתפה בטורניר גביע הקונפדרציות 2017 שהתקיים ברוסיה, יחד עם אלופות היבשות האחרות. נבחרת גבון העפילה למשחקים באופן אוטומטי מתוקף היותה המארחת. לשלב מוקדמות הטורניר נרשמו 51 נבחרות שהתחלקו ל-4 דרגים. הנבחרות הוגרלו ל-13 בתים (נבחרת אחת מכל דרג). הראשונה בכל בית העפילה לטורניר, ושתי הסגניות הטובות ביותר העפילו גם הן. מבנה משחקי הגמר של גביע אפריקה לאומות 2017 זהה לזה של הטורניר הקודם. התחרות מחולקת לשני שלבים: שלב הבתים ושלב הנוק אאוט. בשלב הבתים משובצות הנבחרות לארבעה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. על פי הדירוג יקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר. במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר: הפרש השערים בכל משחקי הבית מספר שערי זכות בכל משחקי הבית מספר הנקודות הרב ביותר שהושג במשחקים בין הקבוצות אשר בשוויון הפרש השערים במשחקים בין הקבוצות אשר בשוויון מספר שערי זכות במשחקים בין הקבוצות אשר בשוויון הגרלה לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה. ב-26 בספטמבר 2016 נערכה הגרלת הבתים של הטורניר. 16 הקבוצות שהעפילו חולקו לארבעה דרגי איכות בני ארבע נבחרות כל אחד. מארחת הטורניר, שובצה לדרג הראשון. שיבוצן של יתר הנבחרות נקבע על פי הישגיהן בשלושת הטורנירים הקודמים, בשלושת טורנירי המוקדמות הקודמים, במונדיאל 2014 ובמוקדמות מונדיאל 2014. שלושה שערים הרפובליקה הדמוקרטית של קונגו ג'וניור קבאננגה שני שערים אלג'יריה ריאד מחרז אלג'יריה אסלאם סלימאני בורקינה פאסו אריסטידה באנסה בורקינה פאסו פרג'וסה נאקולמה גאנה אנדרה איו גבון פייר-אמריק אובאמיינג מצרים מוחמד סלאח סנגל סאדיו מאנה הרפובליקה הדמוקרטית של קונגו מיקאל נגדאו-נגדג'וי קמרון פול-ז'וסה אמפוקו תוניסיה נעים סליטי שער אחד אוגנדה פארוק מיאה אלג'יריה סופיאן האני בורקינה פאסו איסופו דאיו בורקינה פאסו אלן טראורה בורקינה פאסו ברטרנד טראורה גאנה ג'ורדן איו גאנה אסמואה ג'יאן גינאה ביסאו ז'וארי סוארס גינאה ביסאו פיקאטי זימבבואה קודקוואשה מהאצ'י זימבבואה נוולדג' מוסונה זימבבואה ניאשה מושקווי זימבבואה טנדאי נדורו חוף השנהב וילפריד בוני חוף השנהב סריי דיה טוגו מת'יו דוסבי טוגו קודג'ו פו-דו לאבה מאלי יווס ביסומה מצרים מוחמד א-נני מצרים עבדאללה סעיד מצרים קהרבה מרוקו יוסף א-נסירי מרוקו עזיז בוחאדוז מרוקו רומן סאיס מרוקו ראשיד עליאוי סנגל פאפא דיופ סנגל קארה מבודג'י סנגל הנרי סאייבט סנגל מוסה סואו הרפובליקה הדמוקרטית של קונגו נדומבה מובלה הרפובליקה הדמוקרטית של קונגו ניסקנס קבאנו קמרון וינסנט אבובקאר קמרון כריסטיאן באסוגוג קמרון בנג'מין מוקנדג'ו קמרון ניקולאס נקולו קמרון סבסטיאן סיאני תוניסיה והבי ח'זרי תוניסיה טאהא יאסין-חניסי תוניסיה יוסף אל-מסאכני שערים עצמיים אלג'יריה עיסא מאנדי (נגד תוניסיה) גינאה ביסאו רודינילסון סילבה (נגד בורקינה פאסו) את זכויות השידור של הטורניר בכל מדינות אפריקה רכשה החברה הצרפתית "לה לאגרדאר ספורטס", ומכרה אותן למדינות השונות בתעריף של 1.1 מיליון אירו למדינה שנבחרתה משתתפת בטורניר, ו-400 אלף אירו למדינה שנבחרתה לא העפילה אליו. רק ב-10 מתוך 22 המדינות המשחקות יכלו רשתות הטלוויזיה לרכוש את זכות השידור. לאחר ששבוע טרם תחילת הטורניר הוזילה החברה את המחיר למדינות משתתפות ל-550 אלף אירו, רכשו 8 מדינות נוספות את זכויות השידור - אולם אוגנדה, אנגולה, קניה וניגריה לא יכלו לעמוד בסכומים והטורניר משודר אצלן ברדיו בלבד. רשת הטלוויזיה של אוגנדה, UBC, פרסמה מכתב המותח ביקורת על התנהלות פיפ"א ומנהלת הטורניר אשר הותירו עשרות מיליוני אזרחים בלא שידור טלוויזיוני של המשחקים, משיקולי רווח, לטענתה. מדיה וקבצים בנושא גביע אפריקה לאומות 2017 בוויקישיתוף ליאור ברטל, ‏סיפורו של הטורניר וסיפורה של היבשת, באתר דבר העובדים בארץ ישראל, 9 בינואר 2017 אליפות אפריקה בכדורגל 2017, "דבר ראשון", 2017 ליאור ברטל, ‏מחיר מופקע: מדוע משחקי הנבחרת המקומית לא משודרים באוגנדה, באתר דבר העובדים בארץ ישראל, 22 בינואר 2017